cyanic-selkie/wikianc huggingface dataset:
Toronto
Infrastruktuuri
Toronton vesilaitoksella on järven rannalla neljä juomavedenottamoa ja neljä jäteveden käsittelylaitosta. Kaupungissa käytetään päivittäin noin 968 miljoonaa litraa vettä. Toronton sähkölaitos on yksi Kanadan suurimmista kunnallisista energialaitoksista. Se jakelee sähköä, jota tuotetaan hiilellä, ydinvoimalla, vesivoimalla, maakaasulla ja uusiutuvilla energialähteillä. Sähköntuotanto on Ontarion energialaitoksen vastuulla.
Maillezais
thumb|250px|Saint-Pierren katedraalin rauniot Maillezais on kunta Vendéen departementissa Pays de la Loiren hallintoalueella Ranskassa. Kunnassa oli 934 asukasta vuoden 1999 väestönlaskennassa. Maillezaisin pinta-ala on 20 neliökilometriä.
Lublin R-XIII
R-XIII, R-XIIIA ja R-XIIIB
Sarjavalmistus käynnistyi 17. syyskuuta 1931 mallinimellä R-XIIIB. Ilmavoimat vastaanotti valmistusnumerolla 56.2 tunnetun koneen 7. kesäkuuta 1932. Lublinin tehdas valmisti sarjatuotantokoneita yhden koneen viikkotahdilla. Ensimmäisen tilauksen viimeinen kone luovutettiin 15. toukokuuta 1933. Siviilirekisteritunnuksen SP-AJT saaneeseen koneessa oli tavallinen ohjaamo matkustajalle, eikä siihen asennettu Scarff-rengasta. Kolmekoneiset tulenjohto- ja yhteyslentolentueet oli kalustettu R-XIIIB koneilla vuoden 1932 loppuun mennessä, ja ne liittettiin lennostoihin.
Autismikirjo
Autismikirjo (myös autisminkirjo tai autismin kirjo) on joukko niin sanottuja laaja-alaisia kehityshäiriöitä, kuten Aspergerin oireyhtymä, autistinen häiriö tai tarkemmin määrittelemätön laaja-alainen kehityshäiriö. Niiden väestöosuuden arvioidaan olevan 0,9–2,6 prosenttia. Käsitteen "autisminkirjo" käytöllä viitataan otaksumaan, että näissä oireyhtymissä olisi kysymys pohjimmiltaan samasta ilmiöstä.
Autisminkirjon häiriö ICD-11:ssä
Autisminkirjon häiriö, johon liittyy kielen kehityksen häiriö muttei älyllisen kehityksen häiriötä:
Esiintyvyys
Uusien autisminkirjon diagnoosien määrä on noussut Yhdysvalloissa vuosien 1975 ja 2012 välillä 0,2 promillesta kahteen prosenttiin. Englannissa vuonna 2011 tehdyssä laajassa epidemiologisessa väestötutkimuksessa ei kuitenkaan havaittu autisminkirjon tilojen yleistymistä. Tulos saattaa merkitä sitä, että diagnoosien kasvu selittyisi Aspergerin oireyhtymän lisäämisellä tautiluokitukseen ja Kannerin oireyhtymän aiempaa paremmalla diagnosoinnilla. Toinen mahdollisuus on, että Kannerin oireyhtymä on yleistynyt, sillä laitoksissa asuva väestö oli rajattu kyseisen tutkimuksen ulkopuolelle. Kannerin oireyhtymän mahdollinen lisääntyminen saattaisi selittyä sillä, että syntyvien lasten vanhemmat ovat aiempaa iäkkäämpiä. Määrän lisääntymisen on epäilty liittyvän lisääntyneeseen masennuslääkkeiden käyttöön, mutta tämä lisääntyminen on todettavissa vain masennuslääkkeitä masennusoireisiin, mutta ei muihin oireisiin käyttäneillä äiti-lapsipareilla.
Kannerin ja Aspergerin oireyhtymän väliset erot
Tutkija Lorna Wingin mukaan Aspergerin ja Kannerin oireyhtymissä oli kyse periaatteessa samasta ilmiöstä, mutta henkilön älyllinen kehitysaste määräsi pitkälti sen, miten sosiaalisen vuorovaikutuksen ongelmat näkyivät käytännössä. Autismitutkimuksen pioneerin Hans Aspergerin mukaan muutkin autistiset piirteet ilmenivät kehitysvammaisilla voimakkaammin kuin muilla kirjolaisilla. Suurin osa tutkijoista on edelleen sitä mieltä, että Kannerin ja Aspergerin oireyhtymissä on kyse saman jatkumon eri päistä. Osa tutkijoista on kuitenkin sitä mieltä, että kyseessä olisi kaksi toisistaan selvästi erottuvaa osajoukkoa. Esimerkiksi vuonna 2013 julkaistussa yhdysvaltalaistutkimuksessa havaittiin, että valtaväestön, Kannerin autistien ja aspergerinsyndroomaisten aivot käsittelevät kieltä kullekin ryhmälle ominaisella tavalla.
Maun
Maun on kaupunki Botswanan pohjoisosissa. Se on North-West Districtin pääkaupunki, ja siellä oli vuoden 2011 väestönlaskennan mukaan 55 784 asukasta. Maun sijaitsee Okavangon suiston eteläisimmillä reuna-alueilla, ja sen läpi virtaa Thamalakanejoki. Kaupunki on levittäytynyt muutamien kilometrien alueelle, mutta siltä puuttuu varsinainen keskusta.
Autismikirjo
Autisminkirjoon liittyvät fysiologiset muutokset
Vuonna 2018 julkaistussa tutkimuksessa saatiin viitteitä siitä, että autismin kirjolla olevien eri ikäisten ihmisten aivoissa esiintyy äärimmäisen korkeita ja soluille myrkyllisiä alumiinipitoisuuksia mikroglia-solujen kaltaisissa soluissa sekä muissa inflammaatioon liittyvissä ei-neuroneenisissa soluissa, jotka sijaitsivat aivokalvolla ja aivojen verisuonissa sekä harmaassa ja valkeassa aivoaineessa. . Tutkittujen autismikirjon ihmisten alumiinin määrä aivoissa ylitti jopa Alzheimer-potilaiden aivoista löydetyn alumiinin määrän. Tulosten perusteella vaikuttaa siltä, että autismikirjon ihmisten veri-aivoeste toimii niin huonosti, ettei se kykene estämään alumiinin kulkeutumista aivoihin. Alumiini saattaa päätyä autismikirjon ihmisten aivoihin esimerkiksi imunesteen ja immuunipuolustuksen solujen mukana. .
New Yorkin yliopiston tutkijaryhmä havaitsi vuonna 2015, että autismikirjon ihmisten aivojen verisuonten rakenne on epätasainen muun muassa aivokuorella, väli- ja pikkuaivoissa sekä kasvojentunnistusta säätelevällä aivoalueella. Verisuonten epätasaisuus johtaa aivotoimintaa häiritsevään verenkierron epätasaisuuteen. Uusi tutkimus on myös osoittanut, että autismikirjon häiriössä aivotoiminnalle on tyypillistä normaalia vähäisempi hermosolujen välinen liikenne joillakin aivoalueilla sekä epänormaalin suuri aaltoilu, joka syntyy siitä, että hermosolujen välinen epänormaalin vähäinen liikenne lisääntyy aaltomaisesti saavuttaen välillä huippuja, joiden aikana liikenne äityy poikkeuksellisen runsaaksi.
Autisminkirjolaisten vahvuuksista
»Olen huomannut, että Asperger-henkilöt ovat persoonallisuudeltaan muun muassa rehellisiä, uskollisia, luotettavia ja mutkattomia ja heillä on vahva moraali ja oikeudentunto. Heidän älyllisiin kykyihinsä kuuluvat poikkeuksellisen hyvä muisti, innostus ja tietämys erityisistä kiinnostuksen kohteista, omaperäinen ajattelutapa, hyvä mielikuvitus ja ainutlaatuinen kyky ajatella visuaalisesti. Nämä luonteenpiirteet eivät koske vain Aspergerin oireyhtymää, mutta vahvistuvat sen ansiosta. Nykyään ollaan tietoisia siitä, että merkittävät tieteelliset ja taiteelliset saavutukset ovat olleet sellaisten ihmisten aikaansaannoksia, joilla on ollut erilainen tapa ajatella ja joilla on ollut paljon Aspergerin oireyhtymän kognitiiviseen profiiliin yhdistettyjä piirteitä."
Kehitys lapsuudessa ja nuoruudessa
Monet autismin kirjon lapset eivät viihdy aikuisen sylissä ja heidän saattaa olla vaikea ystävystyä muiden lasten kanssa. Autismin kirjon lapsi saattaa esimerkiksi pitää ikäistensä lasten leikkejä lapsellisena. Lapsen kommunikaatio on usein jollain tavalla poikkeavaa, hän saattaa esimerkiksi puhua hyvin aikuismaisesti. Lapsi saattaa myös käsittää asiat kirjaimellisesti. Jotkut autismin kirjon lapset ärsyyntyvät helposti, jos heitä ei ymmärretä.
Autismin kirjon tilojen diagnosointi
Autismin kirjon tilat diagnosoidaan tyypillisen käyttäytymisen perusteella. Diagnosoinnissa summataan diagnostisesta oireluettelosta löytyviä tutkittavan käytökseen ja kommunikointiin liittyviä oireita. Kolme tärkeintä tutkittavaa aluetta ovat kommunikointi, sosiaalinen vuorovaikutus ja kiinnostuksen kohteet. Lisäksi autisminkirjolaisilla esiintyy lähes aina yliherkkyyttä yhden tai useamman aistin kohdalla. Nämä yliherkkyydet sisältyvät nykyisin amerikkalaiseen DSM-kriteeristöön, mutta eivät ICD-tautiluokituksen kriteereihin. Etenkin Kannerin oireyhtymässä ilmenee myös toistavaa käyttäytymistä eli sensorismia ja voimakasta tarvetta samoina toistuville rutiineille.
Autismin kirjon lapset koulussa
Vuonna 2011 voimaan tulleen perusopetuslain mukaan opetusta voidaan eriyttää sekä menetelmällisesti että sisällöllisesti esimerkiksi lapsen oppimistyylin ja mielenkiinnon kohteiden mukaan. Eriyttämistä voidaan käyttää sekä siinä tapauksessa, että tavanomainen opetus on liian vaikeasti omaksuttavaa että silloin kun se ei tarjoa oppilaalle riittävästi haastetta.
Virkkalan kalkki- ja sementtitehdas
Sementtitehdas perustetaan
Ajatus sementtitehtaasta jäi kuitenkin perinnöksi Petter Forsströmille. Perikunnan varat eivät kuitenkaan suurinvestointiin riittäneet, joten oli turvauduttava ulkopuoliseen rahoitukseen. Tätä tarkoitusta varten perustettiin 15. heinäkuuta 1914 Lohjan Kalkkitehdas Oy. Aluksi osakkaina olivat vain aviomiehensä omaisuuden perinyt Olivia Forsström sekä pojat Petter sekä Fredrik. Vain 14 päivää myöhemmin syttyi ensimmäinen maailmansota, ja suunnitelmia oli jälleen viivytettävä.
Tehtaan loppu ja nykypäivä
Vuonna 1993 tehdas myytiin ruotsalaiselle Euroc-konsernille, ja myöhemmin samana vuonna yhtiö ilmoitti sulkevansa tehtaan. Sulkeminen poiki eduskunnassa Jaakko Laakson esittämän kirjallisen kysymyksen hallitukselle. Tehdas kuitenkin suljettiin vuonna 1994.
Tehtaan alueella on kuvattu myös elokuvia, kuten Sakari Kirjavaisen pitkä elokuva Ken tulta pyytää sekä Jalmari Helanderin lyhytelokuva Ukkonen.
Yöperhosia
Yöperhosia (Les Compagnes de la nuit) on Ralph Habibin ohjaama ranskalainen rikoselokuva vuodelta 1953. Siinä kuorma-autoilijan surma ja kaksi muuta aluksi toisiinsa liittymätöntä kuolemantapausta johdattavat tarkastaja Maréchalin prostituutiopiireihin. thumb|left|Elokuvan juliste.
Willy Burkhard
Willy Burkhard (1900–1955) oli sveitsiläinen säveltäjä. Hänen nykyaikainen polyfoniansa pohjautuu 1400- ja 1500-luvun musiikkiin. Vuodesta 1942 hän oli Zürichin konservatorion professori. Burkhard sävelsi kolme sinfoniaa, kaksi viulukonserttoa, yhden urkukonserton sekä oratoriot "Das Gesicht Jesajas" ja "Das Jahr", oopperan "Die schwarze Spinne" sekä kantaatin "Die Sintflut." Hänen tuotantonsa pääpaino on vokaalimusiikissa. Hänen tuotantoaan leimaavat polyfonisuus ja julistavuus.
Robert Fico
Poliittinen ura
Vuosina 1994–2000 Fico edusti Slovakiaa Euroopan ihmisoikeustuomioistuimessa. Hän on ollut parlamentin jäsen vuodesta 1992, alun perin demokraattisen vasemmiston puolueessa (SDĽ; ent. kommunistipuolue), josta hän lähti vuonna 1999 perustamaan uutta SMER-puoluetta (SMER – sociálna demokracia; Suunta – sosiaalidemokratia, alun perin SMER (tretia cesta); Suunta (kolmas tie)). SDĽ päätti 1.1.2005 yhdistyä Smeriin.
Ero pääministerin virasta
Ficon hallitus joutui jättämään eronpyynnön 15. maaliskuuta 2018, kun korruptiotutkimuksia tehneen toimittajan murha aiheutti viikkokausia jatkuneen mielenosoitusaallon.
Hans Jonsson
Hans Åke Jonsson (s. 2. elokuuta 1973 Örnsköldsvik, Ruotsi) on ruotsalainen jääkiekkopuolustaja ja maailmanmestari. Hän pelaa Elitserien-joukkue MODOssa. Jonsson on pelannut myös aiemmin neljä kautta NHL-joukkue Pittsburgh Penguinsissa ja tehnyt 242 ottelussa tehot 10+38=48. Jäähyminuutteja hän keräsi 92. Hänen yhden kauden piste-ennätyksensä NHL:ssä on 22 pistettä kaudella 2000–01. Penguins varasi Jonssonin 11. kierroksella vuonna 1993.
Saksan jalkapallon 1. Bundesliiga 1967–1968
Joukkuemuutokset kaudesta 1966–1967
Fortuna Düsseldorf ja Rot-Weiss Essenin putosivat Regionalligaan edellisen kauden päätteeksi. Heidän tilalleen nousivat Alemannia Aachen ja Borussia Neunkirchen.
Kauden yhteenveto
Mestaruuden voitti 1. FC Nürnberg. Joukkue keräsi päävalmentaja Max Merkelin johdolla jatkuvasti pisteitä ja se olikin seitsemän pisteen karkumatkalla, kun puolet kaudesta oli pelattu. Edes pieni notkahdus kauden lopulla ei vaarantanut Nürnbergin ensimmäistä Bundesliigan mestaruutta, joka oli myös ennätyksellinen yhdeksäs Saksan mestaruus.
Rantaruttojuuri
Ulkonäkö ja koko
thumb|220px|left|Rantaruttojuuren kukintoja ja uusia lehtiä. Rantaruttojuuren 20–45 cm pitkä kukintoverso ilmestyy keväällä ennen lehtiä. Verso on yläosastaan runsaskarvainen. Kukinnon suomulehdet ovat 5–12 cm pitkiä ja tavallisesti lavattomia, suikeita ja väriltään vihertäviä tai punertavia. Mykeröstö on huiskilomainen ja siinä on mykeröitä 10–40 kappaletta. Kukat ovat väriltään kellanvalkeat. Kukkimisen jälkeen kasvavat, leveän kolmiomaiset lehdet ovat lopulta 25×20 senttimetrin kokoisia. Lehti on tyvestä molemmin puolin 2–4-liuskainen ja alapinnaltaan kauttaaltaan tiheän, valkoisen nukkakarvan peitossa. Myös lehden yläpinta on karvainen, mutta kaljuuntuu kesän aikana. Suomessa rantaruttojuuri kukkii toukokuussa. Laji on kaksikotinen, mutta Suomessa tavataan ilmeisesti ainoastaan hedekukintoja. Rantaruttojuuri leviää tehokkaasti kasvullisesti juurakkonsa avulla.
Villakoira
Ulkonäkö
Villakoirat jaetaan FCI-maissa neljään kokomuunnokseen säkäkorkeuden perusteella: toyvillakoira 24–28 senttiä (ihanne 25 cm, 1 cm:n alitus sallitaan), kääpiövillakoira yli 28–35 senttiä, keskikokoinen villakoira 35–45 senttiä ja isovillakoira 45–62 senttiä. FCI:n jäsenmaissa villakoirista hyväksytään kaikki neljä kokoa, mutta muun muassa Yhdysvalloissa, Englannissa ja Irlannissa villakoirat jaetaan kolmeen kokoluokkaan: ”isovillakoira” (standard), ”kääpiövillakoira” (miniature) ja toyvillakoira (toy). Keskikokoista villakoiraa ei tunneta tässä jaossa, vaan sitä vastaavat koot jakautuvat miniature- ja standard -luokkiin. Rotumääritelmä vaatii muiden muunnosten vastaavan mittasuhteiltaan ja muilta ominaisuuksiltaan keskikokoista villakoiraa.
Väritys
Kauan ennen kuin villakoira perustettiin roduksi muodollisesti sen tunnettuihin värityksiin on kuulunut mustavalkoinen eli ”harlekiini”. Joissain maissa tämä väritys hyväksytään myös virallisissa näyttelyissä, kuten esimerkiksi Ranskassa, Alankomaissa ja Venäjällä FCI:n 30. elokuuta 2012 julkaiseman tiedotteen mukaan monivärisiä yksilöitä ei saa sen alaisissa järjestöissä kutsua villakoiriksi polveutumistodistuksissa, kilpailuluetteloissa, eikä muissa virallisissa asiakirjoissa, minkä vuoksi se tunnetaan Venäjän Kennelfederaatiossa RKF:ssä nimellä ”harlekiini” (Арлекин) , Hollannin Kennelliitossa Raad van Beheerissä nimellä "monivärinen ranskalainen kiharakarva" (Meerkleurig Franse Krulhaar) ja Ranskan Kennelliitossa SCC:ssä nimellä ”kiharakarvainen monivärinen koira” (chien particolore à poil frisé) - kyseinen rotumääritelmä pitää Ranskassa sisällään mustavalkoisen lisäksi myös hiekka-valkoisen (fawn & white), ruskea-valkoisen, sini-valkoisen, brindlen, phantomin, ruskean tan-merkein (brown & tan), kolmivärisen (tricolor). Moniväriset yksilöt sallivia ja puoltavia rotujärjestöjä on perustettu esimerkiksi Ranskassa (Club du Caniche Bicolore et Particolore Français) ja Belgiassa (Belgian Club of Multicolored Poodles).
Samuli Haataja
Koulutukseltaan Samuli Haataja on biologian opettaja ja jatko-opiskelija Turun yliopiston biodiversiteettitutkimuksen osastossa, mutta nykyään hän opettaa Nousiaisissa, Henrikin yhtenäiskoulussa.
Nopea radiopurske
FRB 121102 nimellä tunnettu radiopurske on kolmen miljardin valovuoden päässä maapallosta sijaitseva toistuva radiopurske. Nimi FRB tarkoittaa nopeaa radiopursketta ja numerot tulevat päivämäärästä ja vuodesta jolloin radiopurske havaittiin ensimmäisen kerran. Yhdessä purskeessa vapautuu energiaa noin kvintiljoona joulea.
Jaakko S. Ketola
Ketola suomensi 1912 ruotsin kielestä kirjailija Matilda Roslin-Kalliolan teoksen Mietteitä Gogin sodasta. Kirja sisälsi kuvauksen Roslin-Kalliolan sedän Merikarvialla kirkkoherrana toimineen Gustaf Nyholmin kokemasta näystä lopunajan tapahtumista. Nyholm kertoi tästä näystä Roslin-Kalliolalle joka kirjoitti sen muistiin. Hän julkaisi sen setänsä pyynnöstä vasta 40 vuotta myöhemmin Ruotsissa.
Wendigo
Synty ja historia
Ensimmäinen maininta Wendigon kaltaisesta hirviöstä tuli ranskalaisilta jesuiitoilta talvella 1634–1635. Isä Paul Le Jeune kirjoitti hulluksi tulleesta innu-metsästäjästä, joka yritti syödä vaimonsa, veljensä ja lankonsa. Toinen maininta on vuodelta 1661. Pohjoisessa Quebecin provinssissa asuneet intiaanit olivat kertoneet välttävänsä Tadoussacin ympäristöä, jossa ihmisissyöjähirviöt vaanivat. Montagnais-naskapien heimon mukaan kokonaisia sukuja oli joutunut kannibalismin uhreiksi. 1700-luvulla useat ojibwa-intiaanit tunnustivat eurooppalaisille pelkäävänsä pahaa yliluonnollista voimaa, josta he käyttivät nimeä Wiitikka. Tämä olento aiheutti suurten joukkojen keskuuteen levinneen Wendigo-hysterian.
Kuvauksia Wendigosta
Legendan mukaan ihminen, joka sortuu nälissään syömään toisen ihmisen lihaa, muuttuu itse Wendigoksi, joka on tuomittu ikuiseen vaeltamiseen maan päällä ja sammumattomaan ihmislihan himoon, jota yksikään ateria ei tyydytä. Voimakkaimpien Wendigojen sanotaan pystyvän hallitsemaan säätä ja langettamaan pimeyden jo tunteja ennen auringonlaskua. Silminnäkijähavainnot Wendigosta vaihtelivat, mutta yleisimmät kuvaukset sisälsivät mainintoja ihmisen muotoisesta, 3–5 metriä pitkästä kelmeäihoisesta, tai joskus kokonaan karvojen peittämästä olennosta. Wendigon silmät on nähty hehkuvan punaisina, ja olennon sydäntä on luonnehdittu kylmäksi ja jäiseksi. Jättiläisen kimeän äänen pitkäkestoinen kaiku oli ukkoseen verrattava. Joidenkin havaintojen mukaan Wendigo näytti ihonväriltään mustalta.
Oikles
Oikles oli kreikkalaisessa mytologiassa Argoksen kuningas ja Antifateen ja Zeuksippen poika. Pausanias nimeää hänet Mantioksen, Antifateen veljen, pojaksi. Diodoros Sisilialainen kertoo Oikleen olleen Amfiaraoksen poika, mutta tämä on luultavasti virhe, koska useimmiten Amfiaraos kuvataan Oikleen pojaksi.
Wessmanni
Wessmanni on Vaajakoskella vuodesta 1996 ilmestynyt paikallislehti. Sen kustantajia ovat olleet Uutismanni, Joutsan Seutu ja nykyisin Rypäleravintolat. Sen nimi viittaa Vaajakosken keskustaan, Wessmanninmäkeen.
Arta (Djibouti)
Matkailijoita houkuttelevat Tadjouranlahden hiekkarannat ja koralliriutat sekä alueen vaihtelevan luonnon tarjoamat retkeilymahdollisuudet.
Svenska frivilligkåren
Svenska frivilligkåren (SFK) oli ruotsalaisista ja norjalaisista koostunut vapaaehtoisjoukko talvisodassa. Joukon perustaminen alkoi Tukholmassa 30. marraskuuta 1939, kun siellä avattiin ensimmäinen värväystoimisto. Tammikuussa 1940 eri puolille Ruotsia oli avattu 125 värväystoimistoa. Tavoitteena oli värvätä noin miestä. Joukon johtajana toimi ruotsalainen kenraaliluutnantti Ernst Linder, joka oli tuolloin 71-vuotias. Hänen esikuntapäällikkönään oli everstiluutnantti Carl August Ehrensvärd ja Frivilligkårenista muodostetun Taisteluryhmä SFK:n komentajana eversti Arthur Nordenswan. Taisteluryhmä SFK muodostui kolmesta erillisestä ryhmästä. Ryhmä I:n komentaja oli everstiluutnantti Magnus Dyrssen, ryhmä II:n komentaja everstiluutnantti Viking Tamm ja ryhmä III:n komentaja eversti Martin Ekström. Viimeiset vapaaehtoisjoukon ruotsalaiset palasivat Suomesta 26. huhtikuuta 1940.
Viitteet
right|thumb|300px|Ruotsalaisella vapaaehtoisyksiköllä oli omat tunnukset.
Suomen muinaiset kuninkaat
Arkeologiset lähteet
Muinaispitäjiä laajemmista ja tiiviisti järjestäytyneemmistä hallintokokonaisuuksista Suomessa ei toistaiseksi ole arkeologista eikä historiallista todistusaineistoa. Arkeologisten löytöjen perusteella Suomen alueella ei rautakaudella ilmeisesti ole ollut kuningaskuntiin rinnastettavaa voimakasta poliittista organisoitumista, mutta joillakin päälliköillä on voinut olla hetkittäin valtaa laajalla alueella. On todennäköistä, että nykyisen Suomen alueella rautakautinen väestö kutsui valittuja päälliköitään, asemansa perineitä mahtimiehiä tai muista syistä arvostettuja henkilöitä kuninkaiksi. Jouko Vahtola on katsonut, että mikäli nykyisen Suomen alueella oli kuninkaiksi kutsuttuja johtomiehiä, he olivat ilmeisesti paikallisyhteisöjen sukujohtajia, verotus- tai sotaretkien päälliköitä tai yhteisten hankkeiden johtajia.
Suomessakin on muun muassa linnavuorten perusteella esitetty tulkintoja maakunnallisten puolustusorganisaatioiden olemassaolosta Hämeessä ja Satakunnassa. Näitä teorioita J.-P. Taavitsainen on arvostellut. Suurin osa nykytutkijoista kuitenkin katsoo, että Hämeen linnaketjua koskeva teoria on hyvin varteenotettava. Pääasiassa nykytutkimus näkee muinaislinnat kuitenkin osoituksena järjestäytymättömistä yhteisöistä, joiden sodankäynti on perustunut lyhyisiin ryöstöretkiin ja sellaisilta suojautumiseen. Pitkiin piirityksiin muinaislinnat eivät juuri ole soveltuneet.
Luettelo Suomen kuninkaista Suomen kronikan mukaan
Tuntemattoman kirjoittajan 1700-luvun alussa ilmestynyt Suomen kronikka sisältää luettelon Suomen kuninkaista, joiden väitetään hallinneen maata ennen kristinuskoa ja Ruotsin valtaa. Kronikan kuninkaiden nimet on kerätty pääosin kolmesta alkuperäislähteestä, jotka ovat Saxo Grammaticuksen Tanskan historia, Snorri Sturlusonin Orkney-saarten jaarlien saagaan sisältyvä teksti Norjan löytäminen sekä Bardr Lumitunturinharjun saaga. Lisäksi osa nimistä perustuu suomalaiseen kansanrunouteen.
Anklam
Keskiaika
Varhaisin tunnettu Anklamista kaupunkina on peräisin vuodelta 1264. Kaupunki liittyi Hansaliittoon vuonna 1283 ja sai kaupunginoikeudet Lyypekin lain nojalla vuonna 1292. Kaupungin aikainen liittyminen Hansaliittoon ja silloinen vauraus perustuivat sen harjoittamaan huomattavaan kalakauppaan.
Ecuadorin kansalliskirjasto
Kansalliskirjasto katsoo olevansa Etelä-Amerikan vanhimpia kirjastoja. Kirjaston toiminta sai alkunsa 25. toukokuuta 1792, jolloin vihittiin nykyisen Ecuadorin alueen ensimmäinen yleinen kirjasto. Se sai aineistonsa jesiittojen kirjaston perintönä. Espanjan kuninkaan kieltämänä Colegio Máximo de San Ignacio de Loyola de la Compañía de Jesús -oppilaitos oli joutunut lopettamaan vähän aiemmin tuon ajan Etelä-Amerikan suurimpiin kuuluvine kirjastoineen.
Tällöin kansalliskirjastosta nyt hallinnollisesti vastannut Academia Ecuatoriana de la Lengua siirsi kansalliskirjaston vanhan San Gabrielin koulun tiloihin, jossa kirjasto toimi vuoteen 1915 saakka. Vuonna 1912 säädettiin Presidencia de Quito -arkiston liittämisestä kansalliskirjastoon.
Kansalliskirjasto toimi Ecuadorin opetusministeriön alaisuudessa vuoteen 1945 saakka. Tuolloin kansalliskirjasto siirrettiin kansallisen kulttuuritalon yhteyteen tämän talon perustamisesta annetulla lailla. Nykyinen Ecuatoriana-kulttuurikeskuksen talo vihittiin käyttöön 3. kesäkuuta 1983.
Cliff Robertson
Ura
Robertson ohjasi ja esitti pääosaa vuoden 1979 elokuvassa The Pilot – henkensä kaupalla, joka ei saanut kovinkaan laajaa levitystä Yhdysvalloissa. Vuonna 1983 Robertson palasi ja esitti Hugh Hefneriä elokuvassa Star 80. Samana vuonna hän esiintyi tieteiselokuvassa Brainstorm – aivomyrsky. Hän palasi myös televisioon ja esiintyi vakiokasvona 1983–1984 sarjassa Viinitila Falcon Crest. Vuonna 1987 hän esitti Henry Fordia minisarjassa Ford: The Man and the Machine. Robertsonin myöhempiin elokuviin kuuluivat Laukkaava sydän (1991), Päätään pidempi (1994) ja Spider-Man – hämähäkkimies, jossa hän esitti Hämähäkkimiehen setää Ben Parkeria. Robertson palasi rooliin myös elokuvan jatko-osissa, joissa hän näytteli hahmoa vain takaumissa, sillä Ben Parker kuoli ensimmäisessä osassa.
Denis Law
Denis Law (s. 24. helmikuuta 1940 Aberdeen) on skotlantilainen entinen jalkapalloilija, pelipaikaltaan hyökkääjä. Hänet valittiin Euroopan parhaaksi pelaajaksi vuonna 1964.
Noita (muumit)
Noita esiintyy Muumilaakson tarinoita -sarjan jaksoissa Noita, Joulu on ovella, Keskitalven kokko, Loitsu, Jysähdyksiä yössä, Rosvoja Muumilaaksossa, Auringonpimennys, Kuuma lähde, Kuplia, Noitakävelyä, Feeniks-lintu, Muumipeikko ja delfiini, Satumainen smaragdi, Suuri lentokilpailu ja Kohti etelää. Rosvoja Muumilaaksossa on ainoa jakso, jossa nähdään Noita, mutta ei Aliisaa. Jaksossa Feeniks-lintu Noita nähdään hetken ajan näyssä Aliisan kuvaillessa tulivuorta ja tämä on ainoa jakso, jossa Noita esiintyy, mutta ei puhu lainkaan.
Domitianus
Despootti
Saturninuksen kapina johti siihen, että Domitianuksesta tuli yhä epäluuloisempi. Hän keskitti yhä enemmän valtaa itselleen ja alkoi vaatia, että häntä puhutellaan sanoin ”Herra ja Jumala”. Hän halveksui yhä avoimemmin senaattia ja siirtyi yhä enemmän hallitsemaan omien suosikkiensa välityksellä. Tämä johti siihen, että senaatissa alettiin vehkeillä keisaria vastaan. Domitianus vastasi perustamalla tiedustelu- ja urkintaverkoston. Pienikin epäilys keisarin vastaisesta toiminnasta riitti kuolemantuomion langettamiseen. Kuolemantuomioiden avulla paikattiin myös valtion budjettivajetta, sillä tuomitun omaisuus oli tapana takavarikoida valtiolle.
Jälkimaine
Historiallisten lähteiden epäluotettavuus tekee Domitianuksen hallintokauden arvioinnista vaikeaa. Tärkeimmät tietolähteet ovat historioitsijat Tacitus ja Suetonius, jotka molemmat olivat Domitianuksen henkilökohtaisia vihamiehiä. Ei siis ole yllättävää, että he suorastaan mässäilevät kuvauksilla Domitianuksen pahuudesta ja julmuudesta. Suetonius esimerkiksi kertoo Domitianuksen viihdyttäneen itseään tuntikausia niin, että hän pyydysti kärpäsiä ja lävisti niitä terävällä kirjoituspuikolla.
Gary Webb
Lokakuussa 2014 sai ensi-iltansa Gary Webbistä ja Dark Alliancesta kertova elokuva Kill the Messenger. Sen on tuottanut Jeremy Renner, joka näyttelee elokuvan pääroolin.
Sun Ra
1970-luku
1970-luvulla Sun Ra palasi lähemmäs perinteisempää swing-musiikkia. Sun Ra piti tärkeänä perinteistä jazz-traditiota ja halusi pysytellä siinä. Nyt orkesteri esiintyi myös Euroopassa, muun muassa Suomessa Helsingin Kulttuuritalolla ja sai näin uutta yleisöä. Sun Ra ja hänen orkesterinsa jatkoivat esiintymistä Sun Ran vuonna 1993 tapahtuneeseen kuolemaan asti.
Lohja (yritys)
Historia
Vuonna 1975 yhtiön nimeksi tuli Oy Lohja Ab. Samana vuonna alkoi Solifer Caravan -matkailuvaunujen tuotanto Helsingin Vuosaaressa Bensowilta ostetulla tuotantolinjalla.
Vuonna 1977 Oy Lohja Ab osti Instrumentariumilta elektroluminenssinäyttöjen kehitykseen liittyneen projektin. Vuonna 1984 projektia tukemaan perustettiin Lohja Mikroelektroniikka. Myöhemmin elektroluminenssinäyttöjen tuotanto myytiin Planar Systemsille, ja Lohja Mikroelektroniikasta tuli Elcoteq. Suomalainen nanoteknologiayritys Beneq Oy osti vuonna 2007 Planarin elektroluminenssinäyttöjen valmistuksessa käytettävän laite- ja prosessikehitysliiketoiminnan.
Fuusion jälkeinen aika
Metra luopui vähitellen kaikista Lohjalta siirtyneistä toimialoista. Rakennusmateriaalit siirtyivät Partekin omistukseen, Finlux myytiin Nokialle, Uniplast Keraplastille, asuntovaunujen valmistus siirtyi CapManin rahastojen omistukseen, mikroelektroniikasta tuli Elcoteq Oyj (myöhemmin Elcoteq SE) ja elektroluminenssinäyttöjen valmistus myytiin yhdysvaltalaiselle Planar Systems Incille. Entisen Oy Lohja Ab:n kaivostoimintaa Tytyrissä ja Sipoossa jatkaa nykyään Nordkalk Oyj ja betoniteollisuutta Rudus-konserniin kuuluva Rudus Betonituote Oy (entinen Abetoni Oy). Rudus-konserni on niin ikään entinen Lohja-konsernin yksikkö. Se tunnettiinkin vuoden 2007 loppuun saakka nimellä Lohja Rudus.
Gackt
Ura muusikkona
Gacktilla on ympärillään tiivis ystävistä koostuva bändi jota kutsutaan Gacktjobiksi.
Hadrianus
Varhainen elämä
Kun Hadrianuksen isä kuoli, hänen kasvatuksensa annettiin Trajanuksen ja Publius Acilius Attianuksen hoidettavaksi. Hadrianus ohjattiin jo varhain virkauralle. Kun Trajanuksesta tuli keisari, hänestä ja hänen vaimostaan Pompeia Plotinasta tuli Hadrianuksen kasvattivanhemmat.
MOSFET
Runkovaikutus
Runkovaikutus (engl. body effect) kuvaa kynnysjännitteen V_{TO} muutosta riippuen lähde-runko -jännitteestä V_{SB} ja se voidaan esittää yhtälöllä missä:
Kehitys ja käyttö
MOSFET valmistettiin laittamalla puolijohteen pinnalle eristekerros ja sen päälle metallinen hila. Tuotantomenetelmän edullisuus ja integroinnin helppous tekivät siitä oitis kiinnostavan tekniikan. Lisäksi kun MOSFET ei kehitä piin ja piidioksidin väliseen pintaansa paikallisia elektroniloukkuja (engl: interface states), niistä ei ole haittaa samaan tapaan kuin aiemmille transistorien valmistustekniikoille.
Peter Green
Sooloura ja muut yhtyeet
Green julkaisi seuraavan levyn In The Skies vasta 1979. Muutaman tuotteliaan vuoden jälkeen hän katosi taas ja palasi musiikkielämään vasta 1990-luvun loppupuolella Peter Green Splinter Groupin myötä. Splinter Group julkaisi yhteensä 9 albumia vuosien 1997–2003 aikana. Yhtye vieraili Provinssirockissa 1997 ja Pori Jazzissa 2001.
Peter Green muiden levyillä
Country Joe McDonald
Lars Vilks
Hyökkäys Uppsalan yliopistossa 2010
Vilksiä vastaan hyökättiin Uppsalan yliopistossa toukokuussa 2010. Hän luennoi sananvapauden rajoista taide-elämässä, kun mies eturivistä juoksi häntä kohti ja puski häntä päähän. Vilksin silmälasit särkyivät, mutta hän ei loukkaantunut. Rauhallisesti alkanut luento oli muuttunut levottomammaksi, kun Vilks näytti luentoon kuuluvaa seksuaalisväritteistä filmiä. Muutama päivä pahoinpitelystä hänen asuntonsa joutui tuhopolton kohteeksi. Tuhopoltosta tuomittiin kaksi Ruotsin kosovolaista, Mentor ja Mensur Alija. He polttivat Vilksin kodin, koska he pitivät Vilksiä hänen pilakuviensa vuoksi islamin suurimpana vihollisena.
Totalitaristinen taide
Totalitaarisessa taiteessa johtajien seremonialliset muotokuvat olivat taiteen tärkein ilmenemismuoto. Suurin osa merkittävistä valtioiden taidepalkinnoista annettiin näille taideteoksille ja muotokuvia tuottavat taiteilijat nousivat keskeisimmiksi vaikuttajiksi maiden kulttuurielämässä. Toinen tärkeä muoto oli historiamaalaus, joka sisälsi paljon piirteitä uskonnollisesta taiteesta.
Juutalaisuuteen kääntyminen
Kääntyminen juutalaisuudessa
Koska juutalaisuuteen kääntyminen on kuitenkin periaatteessa mahdollista kenelle tahansa, juutalaisuuteen on kaikkina aikoina kääntynyt myös ihmisiä hengellisistä syistä ilman perhesiteitä ja joistakin näistä henkilöistä on tullut tärkeitä hahmoja juutalaisuudessa. Esimerkiksi kuuluisimman juutalaisen Tooran arameankielisen käännöksen tekijä, Onkelos, oli roomalainen käännynnäinen juutalaisuuteen ilman perhesiteitä. Useat Mishnassa ja Talmudissa mainittujen henkilöiden kuten rabbi Akivan ja rabbi Meirin on perinteen mukaan katsottu olevan käännynnäisten jälkeläisiä ja myös juutalaista kansaa tuomareina johtaneet Shemaja ja Avtaljon olivat käännynnäisiä. Talmudin mukaan rabbi Elazar b. Shamu'a opetti juutalaisen kansan karkottamisen Israelin maasta muiden kansojen keskuuteen tapahtuneen sitä varten, että ihmiset voisivat kääntyä juutalaisuuteen ja liittyä juutalaiseen kansaan.
Totalitaristinen taide
”Maun diktatuuri”
Totalitaristinen taide ei ole vielä tuottanut mestariteoksia, joiden, riippumatta niiden syntyyn vaikuttaneista järjestelmistä, voitaisiin sanoa antaneen pysyviä panoksia ihmiskunnan kulttuuriin. Tämä saattaa johtua siitä, että totalitaristisen taiteen tuotanto on sidoksissa ylhäältä alas suuntautuneeseen valtion ohjaamaan projektiin, jossa tarkoituksena on toteuttaa hallinnon ja kansan esteettinen ja henkinen liitto ennakolta järjestettyjen dogmien mukaan.
Haavoittunut enkeli
Haavoittunut enkeli on Hugo Simbergin maalaus vuodelta 1903. Maalauksessa kaksi totista poikaa kantaa enkelityttöä paareilla halki aution maiseman. Enkelin vasemmassa siivessä näkyy verta, ja hänen silmiensä peittona on valkoinen side. Öljyväreillä kankaalle maalatun teoksen mitat ovat 127 × 154 cm, ja se on Ateneumin taidemuseon kokoelmassa.
Synty ja versiot
Simberg maalasi Haavoittuneen enkelin toivuttuaan vaikeasta sairaudesta, ja pienen enkelitytön on ajateltu kuvaavan taiteilijan omia tunteita sairauden ajalta. Työ on maalattu myös suuremmassa koossa Tampereen tuomiokirkkoon, jonne taiteilija toteutti suuret seinämaalaukset eli freskot vuosina 1905–1906. Tuomiokirkon fresko poikkeaa alkuperäisestä taustansa osalta: vesinäkymä on laajempi ja siellä erottuu kaksi savuavaa tehtaanpiippua, joita alkuperäisessä ei ole.
Vastaanotto
Haavoittunut enkeli otettiin innolla vastaan kun se esitettiin ensimmäisen kerran Ateneumin syysnäyttelyssä. Simberg sai teoksesta valtionpalkinnon. Hugo Simberg kirjoitti siskolleen Blenda Simbergille 4.lokakuuta 1903 muilta taiteilijoilta saamastaan palautteesta: ”Tahdon nyt kertoa sinulle, että minua ei reputettukaan tänä vuonna, vaikka jury on ollut kauhean ankara. Näyttää melkein siltä kuin olisin saavuttanut jonkinlaisen ’grand succés’n’ niin toveripiirissä kuin jurynkin keskuudessa. Gallén on niin innostunut, että minun on vaikea ottaa häntä vakavasti. Hänen ensimmäiset sanansa olivat mitä suurinta minun töitteni imartelua ja ihmeellistä kyllä hän on suunniltaan ihastunut suureen tauluun. Hän sanoi, että se tekee sellaisen vaikutelman kuin olisin seisonut suuren metsän keskellä pienessä tuvassa, jonka nurkkiin asti puut kasvavat, ja maalannut muusta maailmasta välittämättä. Hänestä siinä on sellaista rauhaa ja sopusointua, jota ei ole missään muussa näyttelyn työssä. – Jopa Edelfelt sanoi minulle miellyttäviä asioita.”
Koivula (Kotka)
Historia
Koivulan alueella sijaitsivat alun perin Metsäkylän ja Parikan kylät. Alkuperäisen Kyminkartanon jäädessä Kyminlinnan alueelle, uusi kartano rakennettiin Kymijoen Huumanhaaran pohjoispuolelle nykyisen Koivulan alueelle. Koivula kuului Kymin kuntaan vuoteen 1950 saakka ja Karhulan kauppalaan vuosina 1951–1976. Koivulan koulu lakkautettiin vuonna 2013.
Umur
Välillä mystisiä elementtejä sisältävää Umuria voidaan verrata tematiikaltaan ja tunnelmiltaan 50-luvun lapinelokuvan klassikkoon Valkoinen peura. Heikki Rantanen sai roolistaan Poikana Parhaan miespääosan Jussi -ehdokkuuden.
Juoni
Elokuva kertoo Lapin luontoon vahvasti kytköksissä olevan tuskaisen kauniin rakkaustarinan. Poika, yksinkertainen mutta erämaafilosofointiin taipuvainen nuori rajavartijamies, rakastuu palavasti mystiseen Lapin kaunottareen Umuriin. Poika elää Umurin kanssa suloisen tietämättömänä naisen pimeästä ja traagisesta puolesta.
Jean Baptiste Perrin
Perrin syntyi Lillessä ja opiskeli siellä École Normal Supérieuressa. Hän väitteli vuonna 1897 röntgen- ja katodisäteistä, ja pääsi Sorbonneen lehtoriksi. Vuonna 1910 hänestä tuli professori, ja jatkoi tässä virassa kunnes saksalaiset valloittivat maan 1940.
Säteilysairaus
Ekvivalenttiannoksen vaikutus
3–4 Sv Vakava säteilysairaus: Kuten edellä, mutta rauhallisen vaiheen jälkeen verenvuotoa suussa, ihon alla ja munuaisissa. Puolet potilaista kuolee kuukauden kuluessa.
Tommi Satosaari
Satosaari aloitti uransa JYP:ssä ja ensimmäisen liigapelinsä hän pelasi kaudella 1997–98. Parin kauden ajan Satosaari torjui Marko Leinosen kakkosmaalivahtina. Ensimmäisen kerran Satosaari sai maistaa ykkösmaalivahdin paikkaa kaudella 1999–2000. Vuosi oli kuitenkin JYP:lle vaikea ja Satosaarikin lähti kauden jälkeen Englantiin Newcastle Jesters -joukkueeseen. Tämän jälkeen Satosaari on pelannut Suomessa SM-Liigassa Ässissä, Ilveksessä, uudelleen JYP:ssä sekä Pelicansissa. Ulkomailla Satosaari on käynyt Englannin lisäksi REV Bremerhavenissa Saksan 2. bundesliingassa, Olimpija Hertz Ljubljanassa Sloveniassa, Diables Rouges de Briançonissa Ranskassa ja Alba Volán Székesfehérvárissa Unkarissa. Myöhemmin Satosaari on toiminut opettajana Hollolassa. Kaudella 2016–2017 Satosaari toimi Arabiemiraattien maajoukkueessa apuvalmentajana. Nykyään Satosaari toimii maalivahtivalmentajana KooKoo:ssa.
Futsalin Euroopan-mestaruuskilpailut 2010
Vuoden 2010 lopputurnaus on suurin siihen asti järjestetyistä, sillä mukaan pääsee 12 maata aiemman kahdeksan sijaan. Euroopan-mestaruuden voitti kolmannen kerran peräkkäin Espanja, joka kukisti finaalissa Portugalin.
Karsinnat
Euroopan-mestaruuskilpailujen karsintoihin osallistui yhteensä 38 maata. Karsinnat järjestettiin kaksiosaisina. Aluksi 16 maata pelasi neljässä lohkossa esikarsinnat, joista kuusi maata pääsi jatkoon. Varsinaisella karsintakierroksella joukkueet arvottiin seitsemään neljän joukkueen lohkoon, joista voittajat ja neljä parasta toiseksi sijoittunutta pääsi lopputurnaukseet.
Verner Viikla
Talvi- ja jatkosota
Jatkosodan puhjettua hänet komennettiin hyökkäysvaiheessa pohjoissuomalaisista kootun 6. divisioonan komentajaksi ja osallistui saksalaisten XXXVI armeijakunnan mukana operaatio Polar Fuchsiin (napakettu), jonka tarkoitus oli katkaista Muurmannin rautatie Kantalahden alueella. Operaatio ei kuitenkaan saavuttanut tavoitteitaan ja aiheutti paljon tappioita. Kenraalimajuri Hjalmar Siilasvuo päättikin suomalaisten osalta yllättäen keskeyttää etenemisyritykset ilman mitään selittelyjä. Taustalla oli Yhdysvaltain painostus marsalkka Mannerheimin suuntaan.
Ahmed Zakajev
Zakajev on entinen Groznyin teatterin näyttelijä. Hän toimi kulttuuriministerinä Džohar Dudajevin hallituksessa, mutta jätti paikan ensimmäisen Tšetšenian sodan sytyttyä. Sodassa hän toimi merkittävässä vastarintajoukkojen johtajana. Zakajevin joukot pitivät päämajaansa Ẋalxa-Martanin kaupungissa, ja niiden toiminta-alue oli pääasiassa Tšetšenian lounaisosassa. Elokuussa 1996 Zakajevin johtamat joukot olivat mukana valtaamassa Groznyia takaisin tšetšeenien haltuun. Sotameriittiensä ansiosta Zakajev kohosi nopeasti merkittävään asemaan Tšetšenian politiikassa. Hän muun muassa edusti Tšetšeniaa rauhanneuvotteluissa, jotka lopulta johtivat rauhansopimukseen Moskovan ja Groznyin välille. Pian hänestä tuli varapääministeri ja Mashadovin erikoisneuvonantaja. Samaan aikaan hän kuitenkin jatkoi toimintaansa armeijaryhmän komentajana. Toisessa Tšetšenian sodassa Zakajev toimi jälleen neuvottelijana Venäjän hyökkäyksen jälkeen. Hän myös jatkoi taisteluaan tšetšeenien puolella. Hän haavoittui vuonna 2000 Groznyn taistelussa lähti maasta ulkomaille.
Vuodenvaihteessa 2009 Kavkaz Centerillä julkaistiin artikkeli, jossa syytettiin Zakajevia yhteistyöstä Venäjän FSB:n ja Ahmat Kadyrovin kanssa ja aikeesta murhata Doku Umarov. Islam Din -sivustolla julkaistiin 24. elokuuta 2009 Kaukasian emiraatin korkeimman šariaoikeuden lausunto, jossa Zakajevin kerrottiin luopuneen islamista ja julistettiin hänelle kuolemantuomio.
San José (1783)
Palvelus
Britannian kuninkaallinen laivaston HMS Captain valtasi 14. helmikuuta 1797 aluksen Cabo de São Vicenten taistelussa. Alus saapui 5. lokakuuta Plymouthiin, missä se liitettiin 4. joulukuuta kuninkaalliseen laivastoon nimellä HMS San Josef. Alus oli varusteltavana Plymouthissa kesäkuusta 1799 tammikuuhun 1801.
Miroslav Raduljica
Serbian maajoukkueessa Raduljica on saavuttanut hopeaa Rio de Janeiron kesäolympialaisista 2016, vuoden 2014 MM-kilpailuista ja vuoden 2009 EM-kilpailuista.
Aleksi Barrière
Elämä ja ura
Barrière kirjoittaa säännöllisesti Pariisin oopperan julkaisuun Octave Magazine sekä hän on luennoinut muun muassa Chicagon yliopistossa.
Ostrovnoi
Historiaa
Vuonna 1996 Ostrovnoissa oli vielä noin 14 000 asukasta, mutta sen jälkeen väkiluku romahti. Vielä 2006 asukasluku oli noin 4600. Ostrovnoin tulevaisuus on 2000-vuosikymmenen lopulla ollut vaakalaudalla puolustusministeriön toimintojen vähetessä paikkakunnalla, väestön poistuessa ja elinkustannusten ollessa moninkertaiset muihin kaupunkeihin nähden.
Aleksi Bardy
Bardy on opettanut käsikirjoittamista ja elokuvatuotantoa mediakouluissa ja yliopistoissa Suomessa ja Ruotsissa. Lokakuussa 2012 hänet nimitettiin elokuva- ja televisiotuotannon professoriksi (Professor of Practice) Aalto-yliopiston elokuvataiteen ja lavastustaiteen laitokselle. Professuuri on viiden vuoden määräaikainen ja alkoi 1. tammikuuta 2013.
El Salvador
Väkivaltaa ja vallankaappauksia
Sotilashallinnon vuosikymmenten aikana taloudellista poliittista valtaa piti catorce eli alkujaan 14 liikemiehen perhe. Niinpä El Salvador säilyi pitkään liikemiesoligarkian johtamana feodaalisena yhteiskuntana ja mantereen köyhimpänä valtiona. 1970-luvulla keskiluokka alkoi ilmaista tyytymättömyyttään siihen, että poliittinen valta oli sotilailla ja taloudellinen valta kahviplantaasien omistajilla. Monet aktivistit nousivat katolisen kirkon parista.
Sisällissota
FMLN käynnisti marraskuussa 1989 voimakkaan hyökkäyksen moniin keskeisimmistä kaupungeista. Hyökkäyksen voimakkuus yllätti El Salvadorin asevoimat, ja vasta muutaman viikon intensiiviset pommitukset San Salvadorin esikaupunkeihin sai sissit vetäytymään. Kun Yhdysvalloissa koulutettu Atlacatl-pataljoona oli marraskuussa 1989 murhannut kuusi jesuiittipappia ja kaksi yliopiston talonmiestä ja presidentti Alfredo Cristiani menettänyt uskonsa asevoimien mahdollisuuksiin kaataa sissejä, hän alkoi entistä määrätietoisemmin ajaa rauhaa. Neuvottelut alkoivat keväällä 1990, ja osapuolet tekivät 16. tammikuuta 1992 Chapultepecin rauhansopimuksen.
Talous
El Salvadorin tärkeimmät maatalouden tuotteet ovat kahvi, puuvilla, maissi ja sokeriruoko. Rannikolla kasvatetaan monia palmuja ja kookospähkinäpuita. Maassa kasvaa myös monia trooppisia hedelmiä, kuten tamarindia, meloneita ja mangoa. Kahvi on kuitenkin ylivoimaisesti keskeisin maataloustuote. Vaikka El Salvador onkin ollut maatalousvoittoinen valtio, ruoantuotanto ei ole ollut kuitenkaan omavarainen, koska viljelykelpoisella maalla on pääasiassa kasvatettu vientiin meneviä kasveja.
El Salvador luopui omasta valuutastaan vuonna 2001 ja siirtyi käyttämään Yhdysvaltojen dollaria. Sen rinnalle viralliseksi valuutaksi tulee presidentin ehdotuksesta ja kongressin päätöksellä syyskuussa 2021 bitcoin.
Vaira Vīķe-Freiberga
Vaira Vīķe-Freiberga on naimisissa Imants Freibergsin kanssa, joka on tietotekniikan professori Université du Québec à Montréalissa. Heillä on kaksi lasta, Kārlis ja Indra.
Willi Fuggerer
Fuggerer kuoli 73-vuotiaana syyskuussa 2015 sairastettuaan vakavasti.
San Nicolás (1769)
Valmistus
Alus tilattiin Astillero Realilta Cartagenasta ja laskettiin vesille vuonna 1769.
Suomen urheilu
Muut palloilulajit
Kori-, lento- ja käsipallo tuotiin Suomeen 1920-luvulla, jolloin aloitettiin myös Lauri Pihkalan kehittämän pesäpallon kilpailutoiminta. Miesten koripallomaajoukkue on pelannut olympialaisissa kotikisojen 1952 lisäksi vuonna 1964. MM-kilpailuissa maajoukkue pelasi ensi kerran vuonna 2014. EM-kilpailuissa Suomi on parhaimmillaan sijoittunut kuudenneksi vuonna 1967. Miesten lentopallomaajoukkue on sijoittunut parhaimmillaan MM-kilpailuissa yhdeksänneksi vuonna 2014 ja EM-kilpailuissa neljänneksi vuonna 2007.
Muut kesälajit
Ampumaurheilu sai alkunsa metsästyksen kautta. Suomen ensimmäisenä ampumaseurana perustettiin Suomen Metsästysyhdistys vuonna 1865, ja ensimmäiset SM-kilpailut käytiin vuonna 1907. Suomalaiset saavuttivat useita maailmanmestaruuksia vuodesta 1929 alkaen varsinkin kiväärilajeissa. Ensimmäiset suomalaiset olympiavoittajat olivat pistooliampujat Pentti Linnosvuo ja Väinö Markkanen vuosina 1956 ja 1964, ja heidän jälkeensä olympiakultaa on saavuttanut vain haulikkoampuja Satu Mäkelä-Nummela vuonna 2008.
Uintia alettiin harjoittaa urheiluna Suomessa 1870-luvulla, ja ensimmäisenä uimaseurana perustettiin Auran Uimaseura Turussa vuonna 1880. Suomen Uimaliitto perustettiin vuonna 1906, ja samana vuonna aloitettiin SM-kilpailut. Ensimmäinen uimahalli valmistui Helsinkiin vuonna 1928. Arvo Aaltonen saavutti rintauinnissa kaksi olympiapronssia vuonna 1920, ja 1990-luvulla Antti Kasvio saavutti pronssia vapaauinnissa ja Jani Sievinen hopeaa sekauinnissa. Kasvio ja Sievinen voittivat kultaa pitkän radan MM-kilpailuissa vuonna 1994, ja kolmas maailmanmestariksi yltänyt on Hanna-Maria Seppälä vuodelta 2003. Toivo Reingoldt oli ensimmäinen suomalainen Euroopan-mestari vuonna 1931, ja seuraavia saatiin odottaa 1990-luvulle saakka.
Valmennus
Urheiluvalmentaminen on joillekin ammatti, johon voi opiskella monia eri koulutuspolkuja pitkin. Liikunnanohjausta voi opiskella ammattikorkeakoulussa tai peruskoulupohjalta (ammattinimikkeenä silloin liikuntaneuvoja). Jyväskylän yliopistosta valmistuu Liikuntatieteiden maistereita. Valmentajan ammattitutkinto ja erikoisammattitutkinto ovat ammatillisia näyttötutkintoja. Näyttötutkinto voi perustua työkokemukseen, mutta sen pohjaksi voi käydä myös lajiliittojen järjestämiä kursseja.
Suomalaisen valmennuksen huippuosaamista edustavat kuusi huippu-urheilun valmennuskeskusta, jotka toimivat yhdessä Olympiakomitean kanssa.
Penkkiurheilu
Suomen suurimmat hyppyrimäet ovat Rukalla ja Lahdessa.
Urheilutoimittajain Liitto on valinnut Vuoden urheilijan vuodesta 1947 lähtien.
John Noah
Noah kuoli 87-vuotiaana 4. syyskuuta 2015 sairastettuaan Alzheimerin tautia.
Corander
Corander on muun muassa seuraavien henkilöiden sukunimi:
Ojansuu
Ojansuu on suomalainen sukunimi, joka on muun muassa seuraavilla henkilöillä:
Japaninmakaki
Tuntomerkit
Japaninmakakeilla on tyypillisen punaiset, karvattomat posket, joita ympäröi pitkä, harjamainen turkki. Sen ruumis on 55–70 cm pitkä, ja häntä on lyhyt. Kahdella jalalla seisova makaki on 70–120 cm korkea. Painoa on yleensä 8–12 kg, joskus jopa yli 20 kg. Urokset ovat kookkaampia kuin naaraat.
Tom Clancy’s The Division 2
Tom Clancy’s The Division 2 on Massive Entertainmentin kehittämä ja Ubisoftin julkaisema kolmannen persoonan ammuntapeli, joka julkaistiin 15. maaliskuuta 2019 PlayStation 4:lle, Windowsille ja Xbox Onelle. Massive Entertainmentin lisäksi kehitystyöhön osallistuu muita Ubisoftin studioita.
Suomen armeijan ulkomaalaiset vapaaehtoiset talvisodassa
Vapaaehtoistarjonta
Talvisodan sytyttyä sai Suomi osakseen ennennäkemätöntä huomiota ja myötätuntoa. Useissa maissa virisi nopeasti myös halu auttaa Suomea mahdollisimman konkreettisesti ja vapaaehtoisten sotilaiden värväystoiminta alkoi. Värväystoiminnan tarkoituksena oli aluksi saada sotakelpoisia miehiä värväytymään Suomen puolustusvoimiin. Erilaiset värväysorganisaatiot pyrkivät myös mahdollisuuksien mukaan varustamaan Suomeen lähteviä joukkoja ja organisoimaan sekä maksamaan matkustuksesta aiheutuneita kuluja.
Vapaaehtoisten sotilaallinen merkitys ja taistelutoiminta
Ruotsalaisten vapaaehtoisten osalta varsinaisiin taistelutehtäviin osallistuminen alkoi 12. tammikuuta, jolloin jo aiemmin mainittu lentolaivue 19 (Flygflottilj 19) hyökkäsi neuvostojoukkoja vastaan Sallan Märkäjärvellä. Samoihin aikoihin ruotsalaiset joukot ottivat vastuulleen koko pohjois-Suomen ilmapuolustuksen Oulu–Paanajärvi-linjan pohjoispuolella. Ruotsalaisten vapaaehtoisjoukkojen käytössä olleet automaattitykkijaokset (6 kpl) ja yksi raskas ilmatorjuntapatteri suojasivat sangen tehokkaasti Tornion ja Oulun välisiä rautatiekuljetuksia, jota reittiä Ruotsista ja sen kautta tulevaa muiden ulkomaiden toimittamaa apua Suomeen toimitettiin.
Vladimír Mečiar
Itsenäisen Slovakian johdossa
Marraskuussa 1995 säädettiin laki kansalliskielestä, joka kumosi mahdollisuuden käyttää vähemmistökieliä virallisissa yhteyksissä. Kuponkiyksityistämisellä suoritettiin yksityistämisen ensimmäinen vaihe jo Tšekkoslovakian aikana. Omistuksen liiallisen hajautumisen estämiseksi kuponkiyksityistämisen toinen vaihe peruutettiin ja yhtiöt myytiin suoraan niiden johdolle ja työntekijöille erityishintaan pitkällä maksuajalla.
Freestyle slalom
Freestyle Slalom on erilaisten temppujen ja kuvioiden tekemistä rullaluistimilla tolppien  kanssa.
Vuonna 2005 kaksi harrastajaa saivat tietoa lajin kehityksestä ja löysivät todella paljon uusia kehittyneempiä temppuja ja harrastajia maailmalta, pääosin Ranskasta. Tällä hetkellä Suomessa ei juuri ole aktiivisia harrastajia. Suurin este lajin kehitykselle Suomessa on vuodenaikojen vaihtelu ja erityisesti talven tuoma noin viiden kuukauden tauko ulkona luistelemiselle. Sisäluisteluhallien puute ei myöskään helpota tilannetta.
Henkilöstöpalveluyritysten liitto
Yhdistyksen alkuaikoina siihen kuului 60 yritystä, jotka työllistivät yhteensä 8000 työntekijää. Liiton ensimmäisinä vuosina neuvoteltiin mm. ravintolamuusikoita ja tiskijukkia koskevasta työehtosopimuksesta. Sopimuksesta neuvoteltiin vuoteen 2014 saakka.
Angels in America
HBO esitti sarjan useissa eri formaateissa. Ohjelma esitettiin ensin kahdessa kolmen tunnin mittaisessa osassa, joiden nimet olivat "Millennium Approaches" ja "Perestroika". Myöhemmin ohjelma esitettiin myös kuudessa tunnin mittaisessa osassa. Suomessa tv-sarjan esitti Nelonen kuudessa tunnin mittaisessa jaksossa loppuvuodesta 2004.
Rauman taidemuseo
Museon yhteydessä on myös museokauppa Saima, jonka tuotevalikoimaan kuuluu muun muuassa museokaupan omia tuotteita, taidekortteja, näyttelyjulkaisuja sekä erilaisia taiteilijoiden tekemiä koruja.
Back in Black
Tietoa albumista
Back in Black on AC/DC:n ensimmäinen albumi, jolla laulaa Brian Johnson. Johnson liittyi yhtyeeseen sen jälkeen, kun yhtyeen edellinen laulaja Bon Scott oli kuollut alkoholimyrkytykseen. Albumi äänitettiin Compass Point -studioilla Nassaussa, Bahamalla.